Obecné zastupiteľstvo obce Varhaňovce v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2  a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto:

**Všeobecnom záväznom nariadení**

 **/ ďalej len VZN/**

 **č. 3 /2013**

***o určení výšky dotácie na prevádzku a mzdy na žiaka školských zariadení - centier voľného času / ďalej CVČ/***

***školského klubu detí / ďalej ŠKD/***

***na rok 2014***

## *ÚVODNÉ USTANOVENIA*

***§1***

1. obec Varhaňovce nie je zriaďovateľom CVČ a na jej území nie je zriadené iné CVČ
2. obec Varhaňovce nie je zriaďovateľom ŠKD a na jej území nie je zriadené iný ŠKD
3. Predmetom tohto VZN je určiť výšku a účel použitia výšky príspevku / dotácie/ na záujmové vzdelávanie detí v CVČ a ŠKD nezriadených na území obce Varhaňovce

***VYMEDZENIE POJMOV***

***§2***

1. príspevok / dotácia/ na mzdy je určená na bežné výdavky a zahŕňa výdavky na tarifný plat a príplatky vyplácané pedagogickým a nepedagogickým zamestnancom CVČ a ŠKD za podmienok a v rozsahu stanovenom osobitným predpisom; výdavky na poistné hradené zamestnávateľom za pedagogických a nepedagogických zamestnancov školského zariadenia.
2. príspevok /Dotácia/ na prevádzku je určená na bežné výdavky CVČ a ŠKD zariadení špecifikovaných v článku 1 tohto nariadenia a zahŕňa výdavky za tovary a služby definované Ministerstvom financií SR v rozpočtovej klasifikácii v kategórii 630 - tovary a služby (cestovné náhrady, energie, voda a komunikácie, materiál, dopravné, rutinná a štandardná údržba, nájomné za nájom a služby) .
3. Príjemca príspevku /dotácie/ na záujmové vzdelávanie detí v CVČ je CVČ, ktoré má s

 obcou uzavretú zmluvu o záujmovom vzdelávaní detí s trvalým pobytom na území obce

Varhaňovce a o poskytnutí finančných prostriedkov a spôsobe ich kontroly.

 Zmluva musí obsahovať: - kópiu zriaďovacej listiny,

 - kópiu dokladu o pridelení IČO,

 - číslo účtu a označenie banky v ktorej má vedený

 účet / potvrdenie banky o zriadení účtu/.

 *4) a/* Počet detí ŠKD, podľa ktorého sa určí príspevok na mzdy a prevádzku v aktuálnom kalendárnom roku je ich počet k 15. septembru predchádzajúceho kalendárneho roka vykázaný vo výkaze " Formulár kategórie ŠKD ", ktorý riaditeľ školy predloží najneskôr do konca septembra predchádzajúceho kalendárneho roka.

*b/ Počet detí podľa ktorého sa určí príspevok* na CVČ, je podľa žiadosti CVČ , ktorú CVČ predloží najneskôr do konca septembra predchádzajúceho kalendárneho roka, pre bežný rok.

***VÝŠKA, ÚČEL A POUŽITIE DOTÁCIE***

***§3***

1. Ročná výška príspevku na prevádzku a mzdy na , dieťa (žiaka) v CVČ a ŠKD pri 100% plnení podielových daní je nasledovná:

|  |  |
| --- | --- |
| Dieťa, žiak podľa kategórie školy, školského zariadenia | Výška dotácie na prevádzku a mzdy nažiaka na rok 2014 v € |
| Dieťa v CVČ | 0,- |
| Dieťa v ŠKD | 0,- |

2) Prijímateľ príspevku je oprávnený pridelené finančné prostriedky použiť len na účely uvedené § 2 odst.1, 2. Použité finančné prostriedky musia byť vynaložené hospodárne, efektívne, účinne a účelne.

3) Príspevok možno použiť do konca rozpočtového roka 2014 . Podlieha povinnému ročnému zúčtovaniu s rozpočtom obce Varhaňovce

4) V prípade, že dotácia nebude vyčerpaná do 31.12.2014, je prijímateľ povinný nevyčerpanú časť dotácie vrátiť späť na účet obce do 31.12. aktuálneho kalendárneho roka.

5) Ak prijímateľ príspevku ukončí svoju činnosť v priebehu kalendárneho roka, je povinný zúčtovať poskytnutú dotáciu najneskôr v lehote 30 dni od ukončenia činnosti a v tomto termíne aj odviesť nevyčerpané finančné prostriedky na účet obce Varhaňovce

6) Pri nedodržaní pravidiel a podmienok použitia dotácie na mzdy a prevádzku bude Obec Varhaňovce postupovať v zmysle osobitných predpisov.

7) Ročná výška príspevku je vždy závislá od skutočnej výšky obcou prijatých podielových daní zo štátneho rozpočtu. V prípade poskytnutia podielových daní Obce Varhaňovce v sume nižšej ako 100% z priznanej výšky podielových daní v príslušnom kalendárnom roku, sa príjemcom príspevku podľa § 3 tohto VZN zníži jej výška o túto sumu rovnakým percentuálnym podielom, ktorej konečná úprava sa vykoná v mesiaci december príslušného kalendárneho roka.

*TERMÍN A SPÔSOB POSKYTOVANIA PRÍSPEVKU*

*§4*

1. Obec Varhaňovce poskytne dotáciu CVČ, ŠKD s ktorým má uzavretú zmluvu, na základe žiadosti, ktorá musí obsahovať zoznam detí, adresy trvalého pobytu , dátum narodenia a prihlášku podpísanú zákonným zástupcom dieťaťa, mesačne vo výške 1/12 ročnej výšky dotácie do 30. dňa príslušného mesiaca prevodom na účet príjemcu dotácie alebo podľa špecifikácie v zmluve.
2. V prípade, že dieťa bude navštevovať viacero CVČ, bude každému CVČ na toto dieťa poskytnutá dotácia vo výške podielu zo sumy určenej podľa §3 tohto VZN.

***ZÚČTOVANIE A KONTROLA POUŽITIA DOTÁCIE***

*§5*

1. Príjemca príspevku CVČ , ŠKD je povinný zúčtovať dotáciu do 30 dní po skončení bežného roka.
2. Ak príjemca dotácie ukončí svoju činnosť v priebehu kalendárneho roka, je povinný zúčtovať poskytnutú dotáciu najneskôr v lehote 30 dní od ukončenia činnosti a v tomto termíne aj vrátiť nevyčerpané finančné prostriedky z dotácie na účet obce Varhaňovce

3) Finančnú kontrolu na úseku hospodárenia s finančnými prostriedkami pridelenými podľa tohto VZN vykonáva obec prostredníctvom hlavného kontrolóra obce.

4) Prijímateľ dotácie na mzdy a prevádzku CVČ a ŠKD je povinný predložiť všetky doklady, preukazujúce hospodárne, efektívne, účelné a účinné vynaloženie pridelených finančných prostriedkov.

*OPATRENIA NA ZABEZPEČENIE EFEKTÍVNOSTI POSKYTNUTÝCH ZDROJOV*

*§6*

1. Obec Varhaňovce upraví príjemcovi výšku dotácie primerane k počtu detí pri zistení poklesu alebo nárastu počtu detí o viac ako 20% z pôvodného počtu vykázaného k 15. septembru predchádzajúceho kalendárneho roku.
2. Znížená alebo zvýšená dotácia bude príjemcovi poskytovaná počnúc mesiacom nasledujúcim po mesiaci, v ktorom boli zistené rozhodné skutočnosti až do preukázania nových skutočností týkajúcich sa počtov detí.
3. Pri porušení pravidiel a podmienok, za ktorých boli verejné prostriedky pridelené, je príjemca dotácie povinný vrátiť plnú výšku neoprávnene prijatej dotácie.

*ZÁVEREČNÉ USTANOVENIA*

*§7*

1/ Obecné zastupiteľstvo obce Varhaňovce schválilo VZN č. 3/2013

dňa 12.12.2013 uznesením č. 56/2013 .

2/ Toto uznesenie nadobúda právoplatnosť dňa 1.1.2014 a ruší VZN obce číslo2/2013 prijaté uznesením č. 22/2013 zo dňa 29. 04. 2013 .

Vo Varhaňovciach dňa : 12 .12. 2013

Návrh VZN vyvesený na úradnej tabuli obce dňa: 28. 11. 2013

Návrh VZN zvesený z úradnej tabuli obce dňa: 12.12.2013

 ...............................................

 starosta obce

 Anton Štefko